Αίτηση - Υπεύθυνη Δήλωση υποψηφίου/-ας πτυχιούχου τριτοβάθμιας εκπαίδευσης για διορισμό Ιατροδικαστών στην Ιατροδικαστική Υπηρεσία.
Κατάθεση από τον αιτούντα (δια ζώσης ή ταχυδρομικά)
Δικαιούνται να είναι υποψήφιοι και πολίτες των κρατών μελών της Ευρωπαϊκής Ένωσης (ν. 2431/1996, Α΄ 175 με τους περιορισμούς της παρ. 1 του άρθρου 1 αυτού). Για τους ανωτέρω πολίτες απαιτείται η γνώση της ελληνικής γλώσσας σε βαθμό επαρκή για την άσκηση των καθηκόντων των θέσεων για τις οποίες συμμετέχουν, η οποία αποδεικνύεται με Πιστοποιητικό Ελληνομάθειας (ν. 4027/2011, άρθρο 9), που χορηγείται από το Κέντρο Ελληνικής Γλώσσας: α) Υ.ΠΑΙ.Θ., Ανδρέα Παπανδρέου 37, Τ.Κ. 151 80 Αθήνα, τηλ. 210 3442322 και β) Καραμαούνα 1, Πλ. Σκρα, Τ.Κ. 551 32 Θεσσαλονίκη, τηλ. 2313331540 επιπέδου Δ΄/Γ1. Επίσης, αποδεικνύεται με αντίστοιχο πιστοποιητικό του Σχολείου της Ελληνικής Γλώσσας του Αριστοτελείου Πανεπιστημίου Θεσσαλονίκης (Πανεπιστημιούπολη Θεσσαλονίκη, Τ.Κ. 54 006, τηλ. 2310 997571-72-76), το οποίο χορηγείται ύστερα από σχετική εξέταση του υποψηφίου ή από άλλη σχολή ή σχολείο Ελληνικής Γλώσσας. Γίνονται, επίσης, δεκτοί για την πλήρωση των προκηρυσσόμενων θέσεων, Βορειοηπειρώτες, Κύπριοι ομογενείς και ομογενείς αλλοδαποί, που προέρχονται από την Κωνσταντινούπολη και από τα νησιά Ίμβρο και Τένεδο, καθώς και ομογενείς εξ Αιγύπτου, χωρίς να απαιτείται πιστοποιητικό ελληνικής ιθαγένειας σύμφωνα με τα οριζόμενα στο ν.δ. 3832/1958, υπό την προϋπόθεση ότι η ιδιότητά τους ως Ελλήνων κατά το γένος και τη συνείδηση αποδεικνύεται με άλλους τρόπους.
Να έχουν συμπληρώσει το 30ο έτος της ηλικίας τους.
Να έχουν την υγεία που απαιτείται για την εκτέλεση των καθηκόντων της θέσης που επιλέγουν (παρ. 1 του άρθρου 7 του ν. 4210/2013).
Να μην έχουν κώλυμα διορισμού (άρθρο 8 του ν. 3528/2007, όπως ισχύει και παρ. 4 του άρθρου 4 του ν. 3772/2009) ούτε κατά τον χρόνο λήξης της προθεσμίας υποβολής των αιτήσεων ούτε κατά τον χρόνο του διο- ρισμού, ήτοι: - Να μην έχουν καταδικαστεί για κακούργημα και σε οποιαδήποτε ποινή για κλοπή, υπεξαίρεση (κοινή και στην υπηρεσία), απάτη, εκβίαση, πλαστoγραφία, απιστία δικηγόρoυ, δωρoδoκία ή δωρoληψία, καταπίεση, απιστία περί την υπηρεσία, παράβαση καθήκοντος, καθ’ υποτροπή συκοφαντική δυσφήμιση, καθώς και για οποιοδήποτε έγκλημα κατά της γενετήσιας ελευθερίας ή έγκλημα οικονομικής εκμετάλλευσης της γενετήσιας ζωής (παρ. 1.α του άρθρου 8 του ν. 3528/2007) - Να μην είναι υπόδικοι που έχουν παραπεμφθεί με τελεσίδικο βούλευμα ή κατ’ άλλον νόμιμο τρόπο (άρθρο 43 του ν. 4139/2013) για κακούργημα ή για πλημμέλημα της προηγούμενης περίπτωσης, έστω και αν το αδίκημα αυτό έχει παραγραφεί - Να μην έχουν καταδικαστεί για: α) εγκλήματα περί τα υπομνήματα που προβλέπονται στα άρθρα 220, 221 και 222 του Ποινικού Κώδικα και β) εγκλήματα σχετικά με την απονομή της δικαιοσύνης που προβλέπονται στα άρθρα 224, 225, 226, 228, 229, 230, 231, 232, 232Α και 234 του Ποινικού Κώδικα (παρ. 4 του άρθρου 4 του ν. 3772/2009) - Να μην έχουν στερηθεί, λόγω καταδίκης, τα πολιτικά τους δικαιώματα και για όσο διαρκεί η στέρηση αυτή (παρ. 1.γ του άρθρου 8 του ν. 3528/2007) - Να μην τελούν υπό στερητική δικαστική συμπαράσταση (πλήρη ή μερική), υπό επικουρική δικαστική συμπα- ράσταση (πλήρη ή μερική) και υπό τις δύο αυτές καταστάσεις (παρ. 1.δ του άρθρου 8 του ν. 3528/2007) - Να μηv έχoυv απoλυθεί από θέση δημόσιας υπηρεσίας ή Ο.Τ.Α. ή άλλου νομικού προσώπου του δημόσιου το- μέα, λόγω επιβoλής της πειθαρχικής πoιvής της oριστικής παύσης ή λόγω καταγγελίας της σύμβασης εργασίας για σπουδαίο λόγο, οφειλόμενο σε υπαιτιότητα του εργαζομένου και δεν έχει παρέλθει πενταετία από την απόλυση (άρθρο 9 του ν. 3528/2007). Για τη διαπίστωση του ως άνω κωλύματος διορισμού υποβάλλεται υπεύθυνη δήλωση από τον ενδιαφερόμενο, το αληθές περιεχόμενο της οποίας ελέγχεται αυτεπαγγέλτως από την αρμόδια υπηρεσία διορισμού με βάση τα στοιχεία που τηρούνται στο Μητρώο απογραφής Ελληνικού Δημοσίου. ΣΗΜΕΙΩΣΗ: Η ανικανότητα προς διορισμό αίρεται μόνο με την έκδοση του κατά την παρ. 1 του άρθρου 47 του Συντάγματος, διατάγματος, που αίρει τις συνέπειες της ποινής.
Οι άνδρες, μέχρι την ημερομηνία λήξης της προθεσμίας υποβολής των αιτήσεων, να έχουν εκπληρώσει τις στρατιωτικές τους υποχρεώσεις ή να έχουν απαλλαγεί νόμιμα από αυτές (άρθρο 5 του ν. 3528/2007 και άρθρο 29 του ν. 4440/2016). Εξαίρεση: Δεν απαιτείται εκπλήρωση των στρατιωτικών υποχρεώσεων για τους πολίτες κράτους - μέλους της Ευρωπαϊκής Ένωσης, για τους οποίους δεν προβλέπεται στη χώρα τους τέτοια υποχρέωση και έχουν πολιτογρα- φηθεί ως Έλληνες πολίτες.
Πτυχίο ή δίπλωμα Ιατρικής Σχολής Α.Ε.Ι. της ημεδαπής ή ισότιμο πτυχίο ή δίπλωμα Ιατρικής Σχολής της αλλοδαπής.
Άδεια τίτλου ειδικότητας Ιατροδικαστικής.
Πρόσφατη βεβαίωση ιδιότητας μέλους Ιατρικού Συλλόγου, η οποία ιδιότητα πρέπει να υφίσταται τόσο κατά τον χρόνο υποβολής της αιτήσεως και της λήξης της προθεσμίας υποβολής των αιτήσεων όσο και κατά τον χρόνο διορισμού.
Βεβαίωση εκπλήρωσης της υποχρεωτικής άσκησης υπηρεσίας υπαίθρου αποδεικνυόμενη με βεβαίωση από το Υπουργείο Υγείας ή βεβαίωση του ιδίου Υπουργείου ότι δεν απαιτείται.
Εμπειρία στο αντικείμενο των θέσεων μετά την απόκτηση της άδειας τίτλου ειδικότητας Ιατροδικαστικής.
Κατοχή δεύτερου ή περισσοτέρων τίτλων σπουδών τριτοβάθμιας εκπαίδευσης ή διδακτορικού διπλώματος ή μεταπτυχιακού τίτλου σπουδών σε αντικείμενο συναφές με το γνωστικό αντικείμενο των θέσεων.
Καλή γνώση μίας (1) τουλάχιστον γλώσσας κράτους - μέλους της Ε.Ε.
Όλα τα ανωτέρω προσόντα πρέπει να συντρέχουν στο πρόσωπο των υποψηφίων τόσο κατά τον χρόνο λήξης της προθεσμίας υποβολής των αιτήσεων όσο και κατά το χρόνο του διορισμού.
Η διαδικασία αφορά στις ενέργειες από οργανικές μονάδες της Γενικής Διεύθυνσης Οικονομικών και Διοικητικών Υπηρεσιών του Υπουργείου Δικαιοσύνης, προκειμένου να εκδοθεί προκήρυξη για τον διορισμό Ιατροδικαστών στην Ιατροδικαστική Υπηρεσία του Κράτους και τη διαδικασία υποβολής αιτήσεων από τους ενδιαφερόμενους.
Διδακτορικός ή/και μεταπτυχιακός τίτλος σπουδών.
Περίληψη της μεταπτυχιακής εργασίας ή/και της διδακτορικής διατριβής.
Επικυρωμένο φωτοαντίγραφο άδειας τίτλου ειδικότητας Ιατροδικαστικής.
Επικυρωμένο φωτοαντίγραφο άδειας άσκησης ιατρικού επαγγέλματος.
Βεβαίωση ιδιότητας μέλους Ιατρικού Συλλόγου.
Βεβαίωση του Υπουργείου Υγείας περί εκπλήρωσης της υποχρεωτικής άσκησης υπηρεσίας υπαίθρου (ν.δ. 67/1968) ή νόμιμης απαλλαγής από αυτή.
Αποδεικτικός τίτλος μέτριας γνώσης μίας (1) τουλάχιστον εκ των εξής γλωσσών:
Γνώση επεξεργασίας ελληνικών και ξενόγλωσσων κειμένων και πινάκων σε Η/Υ.
Επικυρωμένα αντίγραφα και τα προβλεπόμενα, κατά περίπτωση, δικαιολογητικά.
Πτυχίο Ιατρικής Σχολής όπου θα αναγράφεται ο ακριβής βαθμός αυτού, η ημερομηνία και το έτος κτήσης του. Σε περίπτωση που ο βαθμός του βασικού τίτλου σπουδών εκφράζεται με αξιολογικό χαρακτηρισμό ή με ακέραιο αριθμό, πρέπει να υποβληθεί και βεβαίωση της οικείας σχολής για τον ακριβή αριθμητικό βαθμό. Εάν ο τίτλος έχει αποκτηθεί στην αλλοδαπή, απαιτείται: Πράξη αναγνώρισης από το ΔΙ.ΚΑ.Τ.Σ.Α. για την ισοτιμία ή ισοτιμία και αντιστοιχία του τίτλου, καθώς και αντιστοιχία της βαθμολογικής κλίμακας αυτού με τη βαθμολογική κλίμακα των ημεδαπών τίτλων ή Πιστοποιητικό Αναγνώρισης από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) περί ισοτιμίας ή ισοτιμίας και αντιστοιχία του τίτλου, καθώς και για την αντιστοιχία της βαθμολογικής κλίμακας αυτού με τη βαθμολογική κλίμακα των ημεδαπών τίτλων. Σε περίπτωση που από την πράξη ή το πιστοποιητικό αναγνώρισης δεν προκύπτει το γνωστικό αντικείμενο, απαιτείται βεβαίωση από το εκπαιδευτικό ίδρυμα που χορήγησε τον τίτλο, η οποία να καθορίζει το γνωστικό αντικείμενο, καθώς και επίσημη μετάφρασή της. Ειδικά για τα πτυχία της Κύπρου: Για τα πτυχία που αποκτήθηκαν πριν από την πλήρη ένταξη της Κυπριακής Δημοκρατίας στην Ευρωπαϊκή Ένωση (1.5.2004) και αναφέρονται στο π.δ. 299/1997 δεν απαιτείται αντιστοιχία. Για τα ίδια πτυχία, καθώς και για όλα τα υπόλοιπα, τα οποία έχουν χρόνο κτήσης μετά την ένταξή της στην Ε.Ε., απαιτείται ισοτιμία και αντιστοιχία. Ισοτιμία πτυχίων Α.Ε.Ι. που κατέχουν πολιτικοί πρόσφυγες και επαναπατριζόμενοι Έλληνες: Σύμφωνα με τη διάταξη της παρ. 6 του άρθρου 2 του ν. 1735/1987 «σε περίπτωση που το ΔΙ.Κ.Α.Τ.Σ.Α. και το Ινστιτούτο Τεχνολογικής Εκπαίδευσης (Ι.Τ.Ε.) δεν μπορούν να αναγνωρίσουν ισοτιμία πτυχίων Α.Ε.Ι. και Τ.Ε.Ι. που κατέχουν πολιτικοί πρόσφυγες και επαναπατριζόμενοι Έλληνες, κατά την έννοια των διατάξεων της περίπτωσης α΄ της παρ. 2 του άρθρου 5, λόγω ανυπαρξίας αντίστοιχης σχολής στα Α.Ε.Ι. και Τ.Ε.Ι. της ημεδαπής, καθορίζουν με βεβαίωσή τους τη συνάφεια του γνωστικού αντικειμένου του πτυχίου με πτυχίο Α.Ε.Ι. ή Τ.Ε.Ι. της ημεδαπής. Με βάση τη βεβαίωση αυτή τα παραπάνω πρόσωπα επιτρέπεται να συμμετέχουν σε διαδικασίες διορισμού για θέσεις των οποίων τυπικό προσόν είναι εκείνο προς το οποίο έχει αναγνωρισθεί συνάφεια από το ΔΙ.Κ.Α.Τ.Σ.Α. ή το Ι.Τ.Ε.». Στις περιπτώσεις που η ισοτιμία πτυχίων Α.Ε.Ι. που κατέχουν πολιτικοί πρόσφυγες και επαναπατριζόμενοι Έλληνες, έχει χορηγηθεί από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) προκειμένου να συμμετέχουν σε διαδικασίες διορισμού, πρέπει με βεβαίωση του (Δ.Ο.Α.Τ.Α.Π.) να καθορίζεται η συνάφεια του γνωστικού αντικειμένου του πτυχίου με πτυχία Α.Ε.Ι. της ημεδαπής, τα οποία ζητούνται από την πρόσκληση ως προσόντα διορισμού για τις προκηρυσσόμενες θέσεις. Σημείωση: (σχετ. βαθμολογική αντιστοιχία) Στις περιπτώσεις που δεν υφίσταται για τους αλλοδαπούς τίτλους αντιστοιχία βαθμολογικής ή αξιολογικής κλίμακας με τη βαθμολογική ή αξιολογική κλίμακα τίτλων της ημεδαπής ο σχετικός τίτλος χαρακτηρίζεται ως αδιαβάθμητος (άρθρο 8 του ν. 3328/2005). Στην περίπτωση αυτή, ο υποψήφιος στη θέση του εντύπου της αίτησης που αφορά στον βαθμό τίτλου σπουδών, συμπληρώνει το ελάχιστο της βαθμολογικής κλίμακας Τριτοβάθμιας Εκπαίδευσης της ημεδαπής, δηλαδή «5».
Διδακτορικός ή/και μεταπτυχιακός τίτλος σπουδών, συνοδευόμενος από αναλυτική βαθμολογία των μαθημάτων ή, εάν αυτή δεν είναι διαθέσιμη, από το πρόγραμμα σπουδών. Οι υποψήφιοι που είναι κάτοχοι διδακτορικού ή μεταπτυχιακού τίτλου σπουδών, ετήσιας τουλάχιστον φοίτησης, προσκομίζουν ευκρινή φωτοτυπία του διδακτορικού ή μεταπτυχιακού διπλώματος, καθώς και βεβαίωση από το Πανεπιστήμιο που να καθορίζει το γνωστικό αντικείμενο αυτών ή την απαιτούμενη εξειδίκευση από την προκήρυξη, εφόσον τούτο δεν προκύπτει σαφώς από τους προσκομιζόμενους τίτλους. Αν ο τίτλος έχει αποκτηθεί στην αλλοδαπή, απαιτείται μόνον πράξη αναγνωρίσεως του τίτλου από το ΔΙ.Κ.Α.Τ.Σ.Α. ή Πιστοποιητικό Αναγνώρισης από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.) περί ισοτιμίας, που να έχει εκδοθεί μέχρι την τελευταία ημέρα της προθεσμίας υποβολής των αιτήσεων και, σε περίπτωση που από την πράξη αναγνώρισης δεν προκύπτει το γνωστικό αντικείμενο ή η απαιτούμενη από την οικεία προκήρυξη εξειδίκευση, απαιτείται βεβαίωση από το Πανεπιστήμιο που χορήγησε τον τίτλο, η οποία να καθορίζει αυτό, καθώς και επίσημη μετάφρασή της. ΣΗΜΕΙΩΣΗ: α) Στις περιπτώσεις που η ισοτιμία ή ισοτιμία και αντιστοιχία του πτυχίου αλλοδαπής αναγνωρίζεται μόνον εφόσον ο κάτοχος του πτυχίου είναι και κάτοχος μεταπτυχιακού διπλώματος, δεν αναγνωρίζεται ισοτιμία του μεταπτυχιακού διπλώματος, και επομένως δε λογίζεται ως μεταπτυχιακός τίτλος και β) στην περίπτωση που ο μεταπτυχιακός τίτλος συμπληρώνει ή ενσωματώνεται στον βασικό, δεν λογίζεται ως μεταπτυχιακός τίτλος. Εξαιρούνται από την υποχρέωση προσκόμισης πράξης αναγνώρισης για την ισοτιμία και την αντιστοιχία των τίτλων σπουδών ή των μεταπτυχιακών τίτλων όσοι υποψήφιοι υποβάλλουν αποφάσεις αναγνώρισης επαγγελματικών προσόντων ή επαγγελματικής ισοδυναμίας τίτλων αντίστοιχων κατηγοριών εκπαίδευσης οι οποίες χορηγήθηκαν από: i) το Συμβούλιο Αναγνώρισης Επαγγελματικών Προσόντων (Σ.Α.Ε.Π.) του άρθρου 55 του π.δ. 38/2010 «Προσαρμογή της ελληνικής νομοθεσίας στην Οδηγία 2005/36/ΕΚ του Ευρωπαϊκού Κοινοβουλίου και του Συμβουλίου της 7ης Σεπτεμβρίου 2005, σχετικά με την αναγνώριση των επαγγελματικών προσόντων», όπως τροποποιήθηκε και ισχύει ή ii) το Συμβούλιο Αναγνώρισης Επαγγελματικών Προσόντων (Σ.Α.Ε.Π.), του άρθρου 55 του π.δ. 38/2010 για την αναγνώριση της επαγγελματικής ισοδυναμίας, βάσει της παρ. 2 του άρθρου 1 του π.δ. 38/2010, όπως ισχύει κάθε φορά ή iii) το Συμβούλιο Αναγνώρισης Επαγγελματικής Ισοτιμίας Τίτλων Τριτοβάθμιας Εκπαίδευσης (Σ.Α.Ε.Ι.Τ.Τ.Ε.) του άρθρου 10 του π.δ. 165/2000 «Προσαρμογή της Ελληνικής Νομοθεσίας με ένα γενικό σύστημα αναγνώρισης των διπλωμάτων τριτοβάθμιας εκπαίδευσης που πιστοποιούν επαγγελματική εκπαίδευση ελάχιστης διάρκειας τριών ετών, σύμφωνα με την οδηγία 89/48/ΕΟΚ του Συμβουλίου των Ευρωπαϊκών Κοινοτήτων» ή iv) το Συμβούλιο Επαγγελματικής Αναγνώρισης Τίτλων Εκπαίδευσης και Κατάρτισης (Σ.Ε.Α.Τ.Ε.Κ.) του άρθρου 14 του π.δ. 231/1998 «Δεύτερο γενικό σύστημα αναγνώρισης της επαγγελματικής εκπαίδευσης, το οποίο συμπληρώνει την οδηγία 89/48/ΕΟΚ, σύμφωνα με τις οδηγίες 92/51/ΕΟΚ του Συμβουλίου των Ευρωπαϊκών Κοινοτήτων, 94/38/ ΕΚ και 95/43/ΕΚ της Επιτροπής των Ευρωπαϊκών Κοινοτήτων». v) κάτοχοι διπλωμάτων, πιστοποιητικών και άλλων τίτλων που έχουν αποκτηθεί σε χώρες μέλη της Ευρωπαϊκής Ένωσης, στους οποίους έχει χορηγηθεί, βάσει του συστήματος αυτόματης αναγνώρισης διπλωμάτων, άδεια άσκησης επαγγέλματος από τις, κατά περίπτωση, αρμόδιες εθνικές αρχές, σύμφωνα με τα προεδρικά διατάγματα 40/1986 (Α΄ 14), 84/1986, (Α΄ 31), 97/1986 (Α΄ 35), 98/1986, (Α΄ 35), 53/2004 (Α΄ 43), 40/2006 (Α΄ 43) και την υπό στοιχεία Α4/5226/1987 (Β΄ 613) υπουργική απόφαση. Οι ως άνω υποψήφιοι εξαιρούνται μεν από την υποχρέωση προσκόμισης πράξεως αναγνώρισης για την ισοτιμία και την αντιστοιχία του τίτλου, όχι όμως και από την υποχρέωση προσκόμισης πιστοποιητικού για τη βαθμολογική αντιστοιχία του τίτλου από αρμόδιο, κατά νόμο, φορέα (Υπουργείο Παιδείας και Θρησκευμάτων, ΔΙ.Κ.Α.Τ.Σ.Α. ή Δ.Ο.Α.Τ.Α.Π. κ.λπ.). Σε αντίθετη περίπτωση, ο υποψήφιος προκειμένου να μην απορριφθεί συμπληρώνει το πεδίο της αίτησης που αφορά στον βαθμό τίτλου σπουδών, το ελάχιστο της βαθμολογικής κλίμακας Τριτοβάθμιας Εκπαίδευσης ημεδαπής, δηλαδή «5».
Περίληψη της μεταπτυχιακής εργασίας ή/και της διδακτορικής διατριβής, μέχρι δύο (2) σελίδες, στην ελληνική γλώσσα.
Η άδεια πρέπει να είναι σε ισχύ τόσο κατά τον χρόνο λήξης της προθεσμίας υποβολής των αιτήσεων όσο και κατά τον χρόνο διορισμού.
Αγγλική, γαλλική, γερμανική, ιταλική, ισπανική. Η απόδειξη του επιπέδου γλωσσομάθειας λαμβάνονται υπόψη τα οριζόμενα στο Παράρτημα Γλωσσομάθειας της Προκήρυξης, το οποίο είναι αναρτημένο στην ιστοσελίδα του Α.Σ.Ε.Π. Οι προσκομιζόμενοι τίτλοι, εφόσον είναι ξενόγλωσσοι, πρέπει να είναι επικυρωμένοι και επίσημα μεταφρασμένοι στην ελληνική γλώσσα.
Η γνώση επεξεργασίας ελληνικών και ξενόγλωσσων κειμένων και πινάκων σε Η/Υ αποδεικνύεται με υπεύθυνη δήλωση του υποψηφίου στο έντυπο της αίτησης συμμετοχής του. Η αίτηση επέχει θέση υπεύθυνης δήλωσης του άρθρου 8 του ν. 1599/1986 και η ανακρίβεια των δηλούμενων στοιχείων επισύρει τις προβλεπόμενες ποινικές κυρώσεις.
Οι τυχόν υπαγόμενοι στις κατηγορίες που προβλέπονται μετά το πρώτο εδάφιο του ΚΕΦΑΛΑΙΟΥ Α΄ της περ. α΄ της παρ. Ι, , υποβάλλουν σε επικυρωμένα αντίγραφα και τα προβλεπόμενα, κατά περίπτωση, δικαιολογητικά.
Υποψήφιοι που επικαλούνται εμπειρία, δηλαδή απασχόληση με σχέση εργασίας ή σύμβαση έργου στο Δημόσιο ή τον ιδιωτικό τομέα ή άσκηση ελευθέριου επαγγέλματος σε ιατροδικαστικά καθήκοντα ή έργα μετά την απόκτηση της άδειας τίτλου ειδικότητας ιατροδικαστικής, υποχρεούνται να προσκομίσουν για την απόδειξή της: (1) Για τους μισθωτούς του δημοσίου και ιδιωτικού τομέα: • Βεβαίωση του οικείου ασφαλιστικού φορέα, από την οποία να προκύπτει η χρονική διάρκεια της ασφάλισης. • Στην αίτηση - υπεύθυνη δήλωση του υποψηφίου πρέπει να δηλώνονται, επακριβώς η χρονική διάρκεια και το είδος της εξειδικευμένης εμπειρίας του, καθώς και τα στοιχεία του εργοδότη, φυσικού προσώπου ή της επωνυμίας της επιχείρησης, αν πρόκειται για νομικό πρόσωπο. Οι μισθωτοί του δημοσίου τομέα μπορούν, εναλλακτικά, αντί της βεβαίωσης του ασφαλιστικού φορέα, να προσκομίσουν βεβαίωση του οικείου φορέα του δημοσίου τομέα, από την οποία να προκύπτει η χρονική διάρκεια και το αντικείμενο της ανωτέρω εμπειρίας, καθώς και οι υπηρεσιακές μονάδες που διανύθηκε αυτή. (2) Για τους λοιπούς ελεύθερους επαγγελματίες: • Βεβαίωση του οικείου ασφαλιστικού φορέα, στην οποία να αναγράφεται η χρονική διάρκεια της ασφάλισης. • Στην αίτηση - υπεύθυνη δήλωση πρέπει να δηλώνεται ότι πραγματοποίησε συγκεκριμένες εργασίες, μελέτες και έργα σχετικά με το αντικείμενο της εξειδικευμένης εμπειρίας και • Μία (1) τουλάχιστον σχετική σύμβαση ή δελτία παροχής υπηρεσιών, που να καλύπτουν ενδεικτικώς τη χρονική διάρκεια και το αντικείμενο της εν λόγω εμπειρίας.
Οι υποψήφιοι πρέπει να υποβάλουν βιογραφικό σημείωμα, στο οποίο θα αναφέρονται οι μέχρι σήμερα σπουδές και ασχολίες του υποψηφίου ή οποιοδήποτε άλλο στοιχείο που, κατά την εκτίμησή του, μπορεί να βοηθήσει την κρίση του οργάνου επιλογής, υποβάλλοντας συνημμένως και τα σχετικά, νομίμως επικυρωμένα αποδεικτικά έγγραφα, εφόσον δεν συμπεριλαμβάνονται στα προαναφερθέντα.
Eλλείψει ταυτότητας, φωτοαντίγραφο των κρισίμων σελίδων του διαβατηρίου (δηλαδή αυτών όπου αναφέρονται ο αριθμός και τα στοιχεία ταυτότητας του κατόχου) ή των δύο (2) όψεων της άδειας οδήγησης ή των κρίσιμων σελίδων του ατομικού βιβλιαρίου υγείας οποιουδήποτε ασφαλιστικού φορέα. Αν από αυτά δεν προκύπτει ημερομηνία γέννησης, πρέπει να προσκομιστεί και πιστοποιητικό γέννησης. Η αναζήτηση των αντιγράφων Δελτίων Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Είναι ειδική διαδικασία που δεν εμπίπτει στις γενικές διατάξεις περί πρόσληψης προσωπικού σε φορείς του δημόσιου.
Αντικείμενο της ρύθμισης είναι η πρόσληψη Ιατροδικαστών στην Ιατροδικαστική Υπηρεσία του Κράτους, με επιλογή, κατόπιν δημόσιας πρόσκλησης.
Στην παράγραφο 2 της διάταξης προβλέπεται ότι οι Ιατροδικαστές δεν υπάγονται στις διατάξεις των κεφαλαίων Α΄, Β΄ και Γ΄ του νόμου 2190.
Το Τμήμα Διοίκησης Ανθρώπινου Δυναμικού μεριμνά για την υποβολή αιτήματος προς το Υπουργείο Εσωτερικών για έγκριση έκδοσης προκήρυξης πλήρωσης συγκεκριμένων θέσεων, στο πλαίσιο του ετήσιου προγραμματισμού προσλήψεων.
Η αρμόδια διεύθυνση του Γενικού Λογιστηρίου του Κράτους αποστέλλει τη βεβαίωση ύπαρξης πιστώσεων στη Γεν. Δ/νση Οικονομικών και Διοικητικών Υπηρεσιών του Υπουργείου.
Η ΠΥΣ κοινοποιείται από το Υπουργείο Εσωτερικών σε όλα τα Υπουργεία.
Το Τμήμα Διοίκησης Ανθρώπινου Δυναμικού μεριμνά για τη σύνταξη προκήρυξης πλήρωσης θέσεων Ιατροδικαστών. Η προκήρυξη υπογράφεται από τον Υπουργό Δικαιοσύνης.
Το Τμήμα Διοίκησης Ανθρώπινου Δυναμικού αποστέλλει ψηφιακά την προκήρυξη για δημοσίευση στην Εφημερίδα της Κυβερνήσεως. Εν συνεχεία αναρτάται στο σύστημα ΔΙΑΥΓΕΙΑ και στον επίσημο ιστότοπο του Υπουργείου Δικαιοσύνης.
Αίτημα στο Υπουργείο Εσωτερικών για έγκριση έκδοσης προκήρυξης θέσεων
Βεβαίωση ύπαρξης πιστώσεων από το Γενικό Λογιστήριο του Κράτους
Έκδοση πράξης υπουργικού συμβουλίου (ΠΥΣ) έγκρισης προσλήψεων
Βεβαίωση εγγραφής πιστώσεων στον προϋπολογισμό του Υπουργείου
Έγγραφο δημόσιας υπηρεσίας/δημόσιου φορέα